**Výročná správa Rady školy pri ZŠ s MŠ Klin za rok 2015**

1. **Pôsobnosť a poslanie Rady školy**

 Rada školy (RŠ) je zriadená podľa § 24 zákona NR SR č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov a vyhlášky Ministerstva školstva Slovenskej republiky č. 291/2004 Z .z. , ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení s pôsobnosťou v rámci školy, pri ktorej je zriadená.

 Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly práce vedúcich zamestnancov tejto školy z pohľadu školskej problematiky.

1. RŠ pri ZŠ s MŠ  Klin začala svoju pôsobnosť na **Ustanovujúcom zasadnutí Rady školy, ktoré sa konalo dňa** **14.3.2013** v ZŠ v Kline. Otvorenie a privítanie členov vykonala riaditeľka školy Mgr. Alexandra Jaňáková. Členov privítal a poprial veľa chuti do práce aj zástupca starostu obce p. Pavol Červeň. Funkčné obdobie orgánu školskej samosprávy je podľa § 24 ods. 16 zákona č. 596/2003 Z. z. štyri roky a končí dňa **13.03.2017.**

 **3. Zloženie RŠ**

##

##  Za členov Rady školy pri ZŠ s MŠ Klin boli zvolení a delegovaní

 nasledovní zástupcovia:

##  **a) za pedagogických zamestnancov:** 1.Mgr. Renáta Prisažná

 2.Mgr. Katarína Večerková

 **b) za nepedagogických zamestnancov:** 1. Dana Svetlošáková

 **c) za rodičov:** 1. Mária Katráková

 2. Michaela Jendroľová

 3. Ing. Janka Lajdová

 4. Karol Revaj

 **d) delegovaní zástupcovia obce:** 1. Pavol Červeň

 2. Ľudovít Svetlošák

 3.Ján Lajda

 4. Ing. Katarína Košútová

 Na základe Komunálnych volieb do orgánov samosprávy, ktoré prebehli 15.11.2014, nastala zmena v zložení RŠ. Starosta obce delegoval nasledovných zástupcov do RŠ: 1. Bahleda Viliam

 2. Červeň Pavol

 3. Ing. Jendroľ Peter

 4. Triebeľová Zdenka

 Predsedom RŠ pri ZŠ s MŠ Klin je Mgr. Renáta Prisažná.

 Podpredsedom RŠ pri ZŠ s MŠ Klin je Ing. Janka Lajdová.

Nakoľko sa člen Rady školy, p. Pavol Červeň, delegovaný Obecným zastupiteľstvom v Kline, vzdal funkcie poslanca Obecného zastupiteľstva v Kline, zaniká aj jeho členstvo v Rade školy pri ZŠ s MŠ Klin. Obecné zastupiteľstvo v Kline na svojom zasadnutí konanom dňa 26.08.2015 a na základe uznesenia č. 49/A/1/2015 delegovalo zástupcu do rady školy pri ZŠ s MŠ Klin z radov poslancov, poslanca Dušana Gonšenicu.

**4. Činnosť Rady školy:**

 Rada školy sa schádza podľa potreby, najmenej však 4-krát ročne. Pracuje

 podľa navrhnutého štatútu.

 V uplynulom kalendárnom roku prebehlo zasadnutie RŠ 4-krát.

 **Prvé zasadnutie** sa konalo **dňa 16.3.2015.**

Predseda RŠ oboznámil členov s Výročnou správou za rok 2014, ktorá obsahovala:

1. pôsobnosť a poslanie RŠ
2. zloženie RŠ
3. prehľad činností vykonávaných v kalendárnom roku
4. ďalšie údaje.

 Správa je prístupná u predsedu RŠ a v sídle RŠ.

 Výchovná poradkyňa, Mgr. Anna Huráková, informovala členov o tom, v čom spočíva podstata jej práce na škole. Zástupkyňa pre MŠ, Mgr. Iveta Ferancová, oboznámila členov RŠ s Kritériami na prijatie dieťaťa do MŠ. Riaditeľka školy , Mgr. Alexandra Jaňáková, oboznámila členov RŠ s Rámcovým učebným plánom ZŠ s MŠ Klin na školský rok 2015/2016.

 Rada školy opätovne prejednala vyradenie Elokovaného pracoviska MŠ, Klin č. 224 a Školskej jedálne, Klin č. 224, ktoré sú súčasťou ZŠ s MŠ Klin č. 122, zo siete škôl a školských zariadení a zaujala nasledovné stanovisko. Z dôvodu zvýšeného nárastu počtu žiadostí rodičov obce Klin o umiestnenie detí v MŠ ,sa rozhodla doporučiť starostovi obce p. Štefanovi Peňákovi a poslancom obecného zastupiteľstva, ponechať dané zariadenie v sieti škôl a školských zariadení.

 Riaditeľka školy , Mgr. Alexandra Jaňáková, informovala členov RŠ s prebehnutým zápisom do 1. ročníka. Ďalej informovala o výchovno-vzdelávacích výsledkoch, ktoré dosiahli žiaci v 1. polroku školského roka 2014/2015. Oboznámila členov o čerpaní financií podľa rozpočtu, o krúžkovej činnosti na škole, o pripravovaných aktivitách – Čistá obec, zber papiera, ZRPŠ, súťaže,...Informovala o zapojenosti školy do viacerých dlhodobých i jednorazových projektov – napr. Digitalizácia školy – v počítačovej učebni prebieha výmena 18 počítačov za výkonnejšie.

 **Druhé zasadnutie** sa konalo **23.6.2015.**

 Riaditeľka školy predniesla Hodnotiacu správu za školský rok 2014/2015, oboznámila členov RŠ s  Rámcovým učebným plánom 2015/2016 pre primárne a nižšie sekundárne vzdelávanie, ďalej oboznámila členov RŠ s Finančným a hmotným zabezpečením  ZŠ s MŠ Klin. Riaditeľka školy predniesla Správu o výsledkoch školskej inšpekcie vykonanej v dňoch 20.4.2015 – 24.4.2015 v Základnej škole s materskou školou Klin 122. Predmetom školskej inšpekcie bolo zistenie a hodnotenie stavu a úrovne pedagogického riadenia, procesu a podmienok výchovy a vzdelávania v základnej škole.Informovala o umiestnení žiakov 9-tych ročníkov, informovala o triednictve, úväzkoch učiteľov, o počte a rozdelení žiakov MŠ a ZŠ v budúcom školskom roku , 1 žiačka ZŠ a žiaci ZŠ, študujúci v zahraničí budú v auguste skladať komisionálne skúšky, informovala ďalej o potrebe prestavby starej kotolne na učebňu technickej výchovy, informovala tiež o tom, že počas uplynulého školského roka prebehlo na škole 8 veľkých kontról.

 Starosta obce, p. Štefan Peňák, poďakoval za dobrú spoluprácu a dobré vzťahy a vyzval na spoločné riešenie problémov, poďakoval vedeniu školy za výborné výsledky, pozval na Kultúrno – športový deň obce 28.6.2015, informoval tiež o snahe vybudovať v areáli ZŠ atletickú dráhu, v podkroví MŠ vybudovať pamätnú izbu, apeloval na zvýšenie motivácie na hodinách telesnej výchovy k športu a športovým aktivitám, nakoľko majú žiaci málo pohybu, podal informáciu o tom, že obecné zastupiteľstvo schválilo na svojom zasadnutí dňa 19.06. 2015 zvýšenie poplatkov v MŠ na 20 €.

 **Tretie zasadnutie** sa konalo **dňa** **25.08.2015.**

 Predseda RŠ oboznámil členov s Plánom zasadnutí RŠ v školskom roku 2015/2016. Riaditeľka školy , Mgr. Alexandra Jaňáková, oboznámila členov RŠ s  Rámcovým učebným plánom 2015/2016 pre primárne a nižšie sekundárne vzdelávanie. Predniesla Správu o počte žiakov a triednictve v školskom roku 2015/2016. Informovala o činnosti na škole. Poďakovala pánu starostovi a ochotným mamičkám, ktoré sa podieľali na upratovaní priestorov dolnej MŠ, v ktorej pribudli 2 oddelenia. V súčasnosti je v MŠ 6 oddelení, z toho je 5 oddelení celodenných a 1 oddelenie poldenné. Informovala o tom, že na havarijný stav telocvične získala škola z Ministerstva školstva dotáciu 30 tisíc €, pán starosta informoval, že v súčasnosti prebieha jednanie so subdodávateľom a práce by mali začať v dohľadnej dobe. Starosta obce, p. Štefan Peňák, poďakoval za pozvanie, dobrú spoluprácu a vzťahy. Informoval, že sa pracuje na projekte na zateplenie, výmenu okien a úpravu fasády na budove dolnej MŠ, hotové sú energetické práce a kotolňa, ktorá je zároveň monitorovaná. Plánuje sa aj s úpravou bežeckej trate pri ZŠ. Pred križovatkou pri miestnej prevádzke bude nainštalovaný merač rýchlosti automobilov.

 **Štvrté zasadnutie** sa konalo **dňa 08.10.2015.**

 Riaditeľka školy predniesla Správu o výchovno-vzdelávacej činnosti ZŠ s MŠ Klin za školský rok 2014/2015. Správu za predchádzajúci školský rok predkladá riaditeľ školy po jej prerokovaní v pedagogickej rade príslušnému orgánu školskej samosprávy, t.j. Rade školy. Prílohou správy je vyjadrenie Rady školy k predkladanej správe. Riaditeľ školy správu zverejní v škole na príslušnom mieste a na internetovej stránke školy najneskôr do 31.12. príslušného kalendárneho roka.

 Pani Mária Katráková oboznámila členov RŠ so Správou o financovaní a hmotnom zabezpečení  ZŠ s MŠ Klin.

 Riaditeľka školy informovala o prebiehajúcich a chystaných aktivitách na škole. Starosta obce, p. Štefan Peňák, poprial veľa úspechov v novom zložení, vyzval na konštruktívne riešenia, poďakoval za dobrú spoluprácu a dobré vzťahy. Informoval o kapitálových výdavkoch určených pre školu, o originálnych kompetenciách. Vyzval na rozšírenie krúžkovej činnosti a mimoškolských aktivít.

 **Na záver by som chcela poďakovať členom RŠ za prácu a aktívnu účasť na zasadnutiach počas uplynulého kalendárneho roka.**

 Predseda RŠ: Mgr. Renáta Prisažná